ZAPISNIK
27. sjednice Vijeća Mjesnog odbora „Hrvatski narodni vladari”
održane 26. listopada 2023. u 17 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Anja Pletikosa, Vanja Zubović, Vanja Mladineo i Tamara Bjažić Klarin.

Predsjednica Vijeća Anja Pletikosa pozdravlja sve nazočne i konstatira da su na sjednici prisutne četiri članica Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 26. sjednice održane 26. rujna 2023. godine. Vijeće bez rasprave jednoglasno prihvaća zapisnik.

Potpredsjednica Vijeća otvara raspravu o predloženom dnevnom redu 27. sjednice.

Prijedlog dnevnog reda:

DNEVNI RED:

1. [bookmark: _Hlk150796695]Godišnji izvještaj o izvršenju Financijskog plana za 2022., donošenje
2. [bookmark: _Hlk150951803]Plan potreba za aktivnostima, programima i projektima unapređenja kvalitete života građana, donošenje zaključka
3. Nacrt prijedloga Odluke o financiranju mjesne samouprave, mišljenje, daje se
4. [bookmark: _Hlk150797227]Nacrt prijedloga Odluke o izradi izmjena i dopuna Prostornog plana Grada Zagreba, mišljenje, daje se
5. Nacrt prijedloga Odluke o izradi Urbanističkog plana uređenja Zadvorsko, Prijedlog Odluke, mišljenje, daje se
6. Trg hrvatskih velikana - pješački prijelaz i obilježavanje zone kretanja školske djece, donošenje zaključka
7. Trg žrtava fašizma - plan za uređenje perivoja
8. Izvještaj s koordinacije
9. [bookmark: _Hlk150953424]Korištenje prostora Mjesnog odbora „Hrvatski narodni vladari“ - Domovinski pokret
10. Pitanja i prijedlozi

Predsjednica je predložila da se dnevni red dopuni dvama točkama koje su bile na dnevnom redu na prethodnim sjednicama, ali se zbog tromosti sustava nisu realizirale s ciljem požurivanja njihove realizacije. 

Prijedlog dopunjenog dnevnog reda:

1. Godišnji izvještaj o izvršenju Financijskog plana za 2022., donošenje
2. Plan potreba za aktivnostima, programima i projektima unapređenja kvalitete života građana, donošenje zaključka
3. Nacrt prijedloga Odluke o financiranju mjesne samouprave, mišljenje, daje se
4. Nacrt prijedloga Odluke o izradi izmjena i dopuna Prostornog plana Grada Zagreba, mišljenje, daje se
5. Nacrt prijedloga Odluke o izradi Urbanističkog plana uređenja Zadvorsko, Prijedlog Odluke, mišljenje, daje se
6. Trg hrvatskih velikana - pješački prijelaz i obilježavanje zone kretanja školske djece, donošenje zaključka
7. Trg hrvatskih velikana – hitna sanacija granitnih ploča - donošenje zaključka
8. Trg žrtava fašizma 1 – micanje stupića ispred Doma specijalne policije
9. Trg žrtava fašizma - plan za uređenje perivoja
10. Izvještaj s koordinacije
11. Korištenje prostora Mjesnog odbora „Hrvatski narodni vladari“ - Domovinski pokret
12. Pitanja i prijedlozi

Članice Vijeća su jednoglasno usvojile predloženi dnevni red.


Ad 1. Godišnji izvještaj o izvršenju Financijskog plana za 2022., donošenje
Članice Vijeća su pregledale dostavljene materijale te su nakon zajedničkog čitanja i rasprave jednoglasno donijele Godišnji izvještaj o izvršenju Financijskog plana Mjesnog odbora Hrvatski narodni vladari za 2022.godinu.
Vijeće Mjesnog odbora, jednoglasno donose sljedeći


GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora ''Hrvatski narodni vladari'' za 2022.


Članak 1. 
Godišnji izvještaj o izvršenju Financijskog plana Mjesnog odbora ''Hrvatski narodni vladari'' za 2022. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2022.
(kn)
	Ostvareno prihoda za 2022.
(kn)
	Ostvareno rashoda za 2022.
(kn)
	Indeks (5/3*100)

	1
	2
	3
	4
	5
	6

	 
	RASHODI
	416.200,00
	416.200,00
	342.144,96
	82,21

	3
	RASHODI POSLOVANJA
	416.200,00
	416.200,00
	342.144,96
	82,21

	32
	Materijalni rashodi
	416.200,00
	416.200,00
	342.144,96
	82,21

	323
	Rashodi za usluge
	340.000,00
	340.000,00
	287.904,98
	84,68

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	340.000,00
	340.000,00
	287.904,98
	84,68

	 
	ODRŽAVANJE JAVNIH POVRŠINA
	112.000,00
	112.000,00
	112.000,00
	100,00

	 
	ODRŽAVANJE NERAZVRSTANIH CESTA
	228.000,00
	228.000,00
	175.904,98
	77,15

	329
	Ostali nespomenuti rashodi poslovanja
	76.200,00
	76.200,00
	54.239,98
	71,18

	3291
	Naknade za rad predstavničkih i izvršnih tijela, povjerenstava i slično
	72.000,00
	72.000,00
	54.239,98
	75,33

	3299
	Ostali nespomenuti rashodi poslovanja
	4.200,00
	4.200,00
	0,00
	0,00



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora ''Hrvatski narodni vladari''.


Ad 2. Plan potreba za aktivnostima, programima i projektima unapređenja kvalitete života građana, donošenje zaključka
Članice Vijeća su detaljno pročitale i raspravile dostavljene materijale te su jednoglasno donijele
Z A K L J U Č A K
o Planu potreba za aktivnostima, programima i projektima unapređenja kvalitete života građana
1. Vijeće Mjesnog odbor „Hrvatski narodni vladari“ donosi Plan potreba za aktivnostima, programima i projektima unapređenja kvalitete života građana.

2. Vijeće Mjesnog odbora „Hrvatski narodni vladari“ predlaže da iz Proračuna Grada Zagreba za 2024. osigura iznos od 3.000,00 EUR za provođenje Plana potreba za aktivnostima, programima i projektima unapređenja kvalitete života građana.

3. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.

[bookmark: _Hlk146527865]Ad 3. Nacrt prijedloga Odluke o financiranju mjesne samouprave, mišljenje, daje se
Članice Vijeća su pročitale i raspravile dostavljene materijale te su jednoglasno donijele 

Z A K L J U Č A K
o Nacrtu prijedloga Odluke o financiranju mjesne samouprave
1. Vijeće Mjesnog odbora „Hrvatski narodni vladari“ daje pozitivno mišljenje o Nacrtu prijedloga Odluke o financiranju mjesne samouprave

2. Ovaj se zaključak dostavlja Vijeću Gradske četvrti Donji grad. 

Ad 4. Nacrt prijedloga Odluke o izradi izmjena i dopuna Prostornog plana Grada Zagreba, mišljenje, daje se
Članice Vijeća su detaljno pregledale dostavljene materijale te su nakon rasprave jednoglasno donijele
Z A K L J U Č A K
o Nacrtu prijedloga Odluke o izradi izmjena i dopuna Prostornog plana Grada Zagreba
1. Vijeće Mjesnog odbora „Hrvatski narodni vladari“ daje pozitivno mišljenje o Nacrtu prijedloga Odluke o izradi izmjena i dopuna Prostornog plana Grada Zagreba

2. Ovaj se zaključak dostavlja Vijeću Gradske četvrti Donji grad.

Ad 5. Nacrt prijedloga Odluke o izradi Urbanističkog plana uređenja Zadvorsko, Prijedlog Odluke, mišljenje, daje se
Članice Vijeća su detaljno pregledale dostavljene materijale te su nakon rasprave jednoglasno donijele
Z A K L J U Č A K
o Nacrtu prijedloga Odluke o izradi Urbanističkog plana uređenja Zadvorsko, Prijedlog Odluke
1. Vijeće Mjesnog odbora „Hrvatski narodni vladari“ daje pozitivno mišljenje o Nacrtu prijedloga Odluke o izradi Urbanističkog plana uređenja Zadvorsko, Prijedlog Odluke.

2. Ovaj se zaključak dostavlja Vijeću Gradske četvrti Donji grad.


Ad. 6. Trg hrvatskih velikana - pješački prijelaz i obilježavanje zone kretanja školske djece, donošenje zaključka
Predsjednica je članice Vijeća obavijestila o stanju kakvo je zatečeno na Trgu hrvatskih velikana. S obzirom na to da se u blizini nalaze škola i dom za starije, a ne postoji nikakva prometna signalizacija te se vozila parkiraju i prometuju vrlo proizvoljno, zaključile su da je čitav taj trg prometno neadekvatan. S tim se zaključkom slažu se građani koji se članicama Vijeća javljaju na ovu temu. Zajedno su zaključili da se na tom dijelu mora obilježiti pješački prijelaz, a cijela se zona na početku Račkoga ulice mora označiti kao zona kretanja školske djece. 
Nakon rasprave, članice Vijeća su jednoglasno donijele

[bookmark: _Hlk151027962]Z A K L J U Č A K
o obilježavanju pješačkog prijelaza i obilježavanju zone kretanja školske djece prometnim znakom na Trgu hrvatskih velikana


1. Vijeće Mjesnog odbora „Hrvatski narodni vladari“ traži od nadležnih tijela obilježavanje pješačkog prijelaza i obilježavanje zone kretanja školske djece prometnim znakom na Trgu hrvatskih velikana.

2. Ovaj se zaključak dostavlja Vijeću Gradske četvrti Donji grad.



Ad. 7. Trg hrvatskih velikana – zahtjev za hitnom sanacijom granitnih ploča, donošenje zaključka

Članice Vijeća su pročitale i pregledale dostavljene materijale i foto dokumentaciju te su jednoglasno donijele

[bookmark: _Hlk151028086]Z A K L J U Č A K

o hitnoj sanaciji granitnih ploča na Trgu hrvatskih velikana 

1. Vijeće Mjesnog odbora „Hrvatski narodni vladari“ traži hitnu sanaciju popucalih granitnih ploča koje stalno pucaju pod teretom motornih vozila, a predstavljaju opasnost za građane.

2. Ovaj se zaključak dostavlja Vijeću Gradske četvrti Donji grad.



Ad. 8. Trg žrtava fašizma 1 – micanje stupića ispred Doma specijalne policije

Članice Vijeća su pročitale i pregledale dostavljene materijale i foto dokumentaciju te su jednoglasno donijele

[bookmark: _Hlk151028187]Z A K L J U Č A K

o hitnom micanju stupića ispred Doma specijalne policije, Trg žrtava fašizma 1


1. [bookmark: _Hlk151018883]Vijeće Mjesnog odbora „Hrvatski narodni vladari“ ponovno traži micanje stupića ispred Doma specijalne policije.

2. Ovaj se zaključak dostavlja Vijeću Gradske četvrti Donji grad.



Ad. 9.  Trg žrtava fašizma - plan za uređenje perivoja
Članica Vijeća Tamara Bjažić Klarin izvijestila je prisutne da je u tijeku rad na vraćanju perivoja oko Meštrovićeva paviljona u originalno stanje te da se sastaje s radnom skupinom te inicijative uskoro. S obzirom na to da je financiranje izrade elaborata za ovaj pothvat u Planu komunalnih aktivnosti Mjesnog odbora za 2023., Vijeće će u suradnji s Vijećem Gradske četvrti organizirati razgovore s građanima na tu temu prije samog provođenja plana.


Ad. 10.  Izvještaj s koordinacije 

Predsjednica je obavijestila članice Vijeća o tome da je počela razgovor kako Trg hrvatskih velikana učiniti pješačkom zonom. To je iz nekoliko razloga potrebno: zbog sigurnosti djece koja idu u obližnju školu, kao i zbog opće sigurnosti pješaka. Tu spada i problem granitnih ploča koje stalno pucaju pod teretom motornih vozila, a sanacija nije dovoljno ažurna. Osim što predstavljaju trošak jer ove ploče nisu podloga za vožnju, kada su razlomljene predstavljaju i opasnost. Predsjednica će vidjeti mogu li do kraja mandata to iskomunicirati s Vijećem Gradske četvrti da se tu napravi strogo pješačka zona ili će tražiti micanje ploča i asfaltiranje ove površine.

Ad. 11. Korištenje prostora Mjesnog odbora „Hrvatski narodni vladari“ - Domovinski pokret

Članice Vijeća su detektirale da Domovinski pokret nije poslao novi zahtjev za korištenje prostora što moraju napraviti ukoliko žele koristiti prostor.
Osim toga, članice Vijeća ističu i dalje neprihvatljivu i neprimjerenu vrstu komunikacije od strane njihovih članova.


Ad. 12. Pitanja i prijedlozi
Nije bilo rasprave.

Sjednica je završila u 18.15 sati.
Zapisnik je vodila Vanja Mladineo.


KLASA: 024-08/23-003/2123
URBROJ: 251-13-11-1/003-23-2
Zagreb,  26. listopada 2023.



Predsjednica Vijeća Mjesnog odbora
„Hrvatski narodni vladari“

